Projekts

**LATVIJAS REPUBLIKAS MINISTRU KABINETA**

 **SĒDES PROTOKOLLĒMUMS**

### Rīgā Nr. 2019.gada \_\_\_\_\_\_\_\_

.§

Par likumprojektu “Par valsts budžetu 2020.gadam”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Atbalstīt iesniegto likumprojektu “Par valsts budžetu 2020.gadam” un tā paskaidrojumus.
2. Atbilstoši Likuma par budžetu un finanšu vadību 21.panta otrās daļas 17.punktam, iesniedzot Saeimā likumprojektu “Par valsts budžetu 2020.gadam”, Valsts kancelejai pievienot tam arī Ministru kabineta 2019.gada 20.augusta protokollēmuma Nr.35 23.§, 2019.gada 27.augusta protokollēmuma Nr.36 49.§, 2019.gada 3.septembra protokollēmuma Nr.37 31.§, 2019.gada 13.septembra protokollēmuma Nr.41 1.§ un 2019.gada 17.septembra protokollēmuma Nr.42 34.§.
3. Pieņemt zināšanai, ka, ņemot vērā, ka Labklājības ministrijas sagatavotais likumprojekts “Grozījumi likumā “Par maternitātes un slimības apdrošināšanu”” saistībā ar prioritāra pasākuma “Strādājošajiem vecāku pabalsta saņēmējiem palielināt izmaksājamo vecāku pabalsta apmēru” īstenošanu netiek virzīts 2020.gada budžeta likumprojektu paketē, likumprojektā “Par valsts budžetu 2020.gadam” un likumprojektā “Par vidēja termiņa budžeta ietvaru 2020., 2021. un 2022.gadam” nav iekļauts Ministru kabineta 2019.gada 17.septembra sēdes protokollēmuma Nr.42 34.§ 29.punktā paredzētais finansējuma palielinājums.
4. Pieņemt zināšanai, ka tiek izveidotas 16 jaunas amata vietas, tajā skaitā:
	1. Korupcijas novēršanas un apkarošanas birojam 2 amata vietas prioritārā pasākuma “Jaunais politisko organizāciju (partiju) finansēšanas modelis” ietvaros;
	2. Valsts prezidenta kancelejai 3 amata vietas prioritārā pasākuma “Valsts prezidenta kancelejas amatu vietu un darbinieku atalgojuma palielināšana” ietvaros;
	3. Valsts kancelejai 3 amata vietas prioritārā pasākuma “Vienotas valsts pārvaldes stratēģiskās komunikācijas kapacitātes izveide” ietvaros;
	4. Nacionālajai elektronisko plašsaziņas līdzekļu padomei 3 amata vietas prioritārā pasākuma “Aktuālie informatīvās telpas drošības pasākumi - mākoņtehnoloģiju pakalpojuma nodrošināšana un monitoringa centra kapacitātes stiprināšana” ietvaros;
	5. Pārresoru koordinācijas centram 1 amata vietu publisko personu kapitālsabiedrību pārvaldības pilnveidošanai, papildinot koordinācijas institūcijas uzdevumu apjomu;
	6. Ārlietu ministrijai 4 amata vietas, tajā skaitā prioritārā pasākuma “Vēstniecības Austrālijā atvēršana un darbības nodrošināšana” ietvaros 3 amata vietas un 2019.gadā izveidotā vēstnieka amata vieta Beļģijā.
5. Pārresoru koordinācijas centram līdz 2019.gada 1.decembrim sagatavot un iesniegt izskatīšanai Ministru kabinetā grozījumus Ministru kabineta 2015.gada 22.decembra noteikumos Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu”, nosakot skaidru kārtību, kādā valsts kapitālsabiedrībām, kā arī to meitas sabiedrībām, veicami maksājumi par valsts kapitāla izmantošanu, un nosakot, ka valsts budžetā iemaksājamajā peļņas daļas apmērā tiek ņemts vērā arī uzņēmumu ienākuma nodoklis.
6. Atbilstoši Likuma par budžetu un finanšu vadību 16.2 panta septītajai daļai, iesniedzot Saeimā likumprojektu “Par valsts budžetu 2020.gadam”, Valsts kancelejai pievienot tam arī Ministru kabineta un Latvijas Pašvaldību savienības vienošanās un domstarpību protokolu.
7. Finanšu ministrijai likumprojektu “Par valsts budžetu 2020.gadam” (budžeta likumprojektu paketi) un paskaidrojumus iesniegt Saeimai 2019.gada 14.oktobrī.
8. Atļaut Finanšu ministrijai līdz likumprojekta “Par valsts budžetu 2020.gadam” un tā paskaidrojumu iesniegšanai Saeimā veikt tajos tehniskus precizējumus.
9. Noteikt, ka atbildīgais par likumprojekta turpmāko virzību Saeimā ir finanšu ministrs.
10. Ministrijām un citām centrālajām valsts iestādēm likumprojekta “Par valsts budžetu 2020.gadam” izskatīšanai Saeimā otrajā lasījumā:
	1. priekšlikumus iesniegt Finanšu ministrijā termiņā, kādu Saeima noteiks otrā lasījuma priekšlikumu iesniegšanai;
	2. neiesniegt priekšlikumus, kas pasliktina valsts budžeta finansiālo bilanci, izņemot gadījumus, ja Ministru kabinets ir pieņēmis attiecīgu lēmumu;
	3. neiesniegt priekšlikumus par tādām apropriāciju izmaiņām, kuras saskaņā ar Likumā par budžetu un finanšu vadību noteikto iespējams veikt ar finanšu ministra rīkojumu.

# Ministru prezidents A. K. Kariņš

# Valsts kancelejas direktors J. Citskovskis

Finanšu ministrs

 J. Reirs

Kristīna Pūre, 67095432

kristina.pure@fm.gov.lv